b'\n_START_ARTICLE_\nAlbert France-Lanord\n_START_PARAGRAPH_\nAlbert France-Lanord (1915. - 1993.) bio je francuski in\xc5\xbeenjer, metalurg, arheolog, kustos, te jedan od zna\xc4\x8dajnijih francuskih konzervatora umjetnina druge polovine dvadesetog stolje\xc4\x87a. Diplomirao je na \xc3\x89cole Centrale de Lyon i bio je direktor gra\xc4\x91evinske tvrtke France-Lanord i Bichaton._NEWLINE_Sve funkcije i aktivnosti vezane za arheologiju i za\xc5\xa1titu predmeta kulturne ba\xc5\xa1tine obavljao je kao volonter. Njegovao je strogo znanstveni pristup konzervaciji metala._NEWLINE_Predavao je na nekoliko fakulteta te je vi\xc5\xa1e od deset godina vodio ICCROM-ove te\xc4\x8dajeve (Me\xc4\x91unarodni centar za prou\xc4\x8davanje o\xc4\x8duvanja i restauracije kulturne ba\xc5\xa1tine u Rimu) posve\xc4\x87ene znanstveno zasnovanoj konzervaciji predmeta kulturne ba\xc5\xa1tine. Radio je i kao stru\xc4\x8dni savjetnik za UNESCO. Dugi je niz godina radio u laboratoriju za arhelogiju metala u Nancyju. Bio je suosniva\xc4\x8d i kustos muzeja \xc5\xbeeljeza u Jarvilleu._NEWLINE_Napisao je velik broj djela vezanih uz arheologiju, te konzervaciju restauraciju prije svega arheolo\xc5\xa1kih ali i povijesnih predmeta od metala._NEWLINE_Godine 1988. dobio je ICCROM-ovu nagradu za svoj rad u podru\xc4\x8dju o\xc4\x8duvanja, za\xc5\xa1tite i obnove kulturne ba\xc5\xa1tine.'